Las Raiseso tunelis

Las Raíces tunelis () – 1939 m. atidarytas ilgiausias, nuo 2006 m. – antrasis pagal ilgį tunelis Pietų Amerikoje. Yra apie 700 km į pietus nuo Santjago. Tunelis yra dalis 181-ojo kelio, jungiančio Temuką su Pino Hačado perėja (), vedančia link Argentinos. 1010 m aukštyje virš jūros lygio esančio tunelio ilgis 4528 m. Tunelio plotis 4,2 m, aukštis – 5,6 m.

Tuneliu einantis kelias yra dalis trasos Lebu (Čilė) – Bahija Blanka (Argentina), jungiančios Ramųjį vandenyną su Atlantu. Tuneliu vyksta tik vienpusis eismas, kurį reguliuoja pravažiavimo mokesčio (maždaug 1 doleris už automobilį) rinkimo postas. Per parą pravažiuoja vidutiniškai 450 automobilių, dalis jų sunkieji benzinvežiai iš Argentinos.

Tunelio alternatyva yra senas vaizdingas šiauriau einantis žvyrkelis Cuesta de Las Raíces, kurio galai yra 5 km į šiaurę nuo vakarinės tunelio angos ir 11 km nuo rytinės.

 Istorija 

1911 m. pradėtos galimybių tunelio galimybių studijos, 1929 m. baigti galutiniai brėžiniai. 1930 m. pradėti kasimo darbai, trukę 8 metus ir kainavę 32 milijonus tuometinių Čilės pesų. 1939 m. tunelis atidarytas, nuo 1956 m. tuneliu ėjo geležinkelis.

 2006 m. Kolumbijoje atidarytas 4600 m ilgio Fernando Gómez Martínez tunelis, tapęs ilgiausiu P. Amerikos tuneliu, todėl Las Raiseso tunelis tapo antrasis pagal ilgį žemyne.

 Nuorodos 
 http://edelect.latercera.cl/medio/articulo/0,0,3255_5666_107831743,00.html
 http://lonquimay.relacionarse.com/index.php/147146 

Kategorija:Čilės statiniai
Kategorija:Tuneliai
Kategorija:Čilės transportas